  Анжелика Тихонова корреспондент Удмуртиын 1 сюрс 55 адями лемтэй мертчиськемен сэрен эмъюртъёсы вазиськиз ини. Соос пӧлын 758 мӧйыос но 297 нылпиос. Со сярысь Роспотребнадзорлэн элькунъя управлениезлэн пресс-службаез ивортэ. Тужгес трос учыръёс Ижкарын пусъемын (48,72 процент). 667 лемтэй энцефалит висёнлы эскеремын, чер 23-езлэн шараямын. Эшшо 546 эскеронъёс боррелиоз висёнлы ортчытэмын. 205-езлэсь лемтэйёслэсь черзэс шедьтӥзы.  Лемтэй энцефалитлэсь прививкаос 46 сюрс 570 адями пуктӥз ини, соос пӧлысь 24 сюрс 13-ез – нылпиос. Тодэ вайытом, туэ лемтэй мертчиськон нырысетӥ учырез южтолэзе пусйизы ини.  Тегъёс: Роспотребнадзор Удмуртия лемтэй тазалыкезутён  